
PARLAMENTUL ROMÂNIEI
CAMERA DEPUTAŢILOR
COMISIA PENTRU CONSTITUȚIONALITATE
COMISIA JURIDICĂ, DE DISCIPLINĂ ȘI IMUNITĂȚI
Nr. 4c-23/92/2021

Nr.4c-13/229/2020/2021

	


                                                                                          Bucureşti, 18.05.2021
BIROULUI PERMENENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii privind prelungirea mandatelor autorităţilor administraţiei publice locale, ca urmare a Deciziei Curții Constituționale nr.242 din 3 iunie 2020, publicată în Monitorul Oficial al României, Partea I, nr.503 din 12 iunie 2020, transmisă în vederea reexaminării, cu adresa nr. PL.x 149/2020/2021 din 24 martie 2021.
	               P R E Ş E D I N T E

             Ringo DĂMUREANU
	P R E Ş E D I N T E


Mihai-Alexandru BADEA

                                                                                                         Bucureşti, 17.05.2021
                                                                                                         PLx 149/2020/2021
RAPORT COMUN
asupra Legii privind prelungirea mandatelor autorităţilor
 administraţiei publice locale
În conformitate cu prevederile art.135 din Regulamentul Camerei Deputaţilor, republicat, cu modificările şi completările ulterioare, Comisia pentru constituționalitate şi Comisia juridică, de disciplină și imunități au fost sesizate cu Legea privind prelungirea mandatelor autorităţilor administraţiei publice locale, aflată în procedură de reexaminare, ca urmare a Deciziei Curții Constituționale nr.242 din 3 iunie 2020, publicată în Monitorul Oficial al României, Partea I, nr.503 din 12 iunie 2020, transmisă cu adresa PLx 149/2020/2021.
Această Lege, adoptată de Parlamentul României, în condițiile art.147 alin (2), cu respectarea prevederilor art. 75 și ale art. 76 alin. (1) din Constituția României, republicată, a fost transmisă spre promulgare Președintelui României la data de 25 aprilie 2020.

În data de 24 aprilie 2020 a fost formulată sesizare de neconstituționalitate de către deputați aparținând Partidului Național Liberal, iar Guvernul României a trimis în data de 7 mai 2020 o sesizare de neconstituționalitate referitoare la prevederile Legii privind prelungirea mandatelor autorităţilor administraţiei publice locale.

Ca urmare a sesizării de neconstituționalitate, Curtea Constituțională a pronunațat Decizia nr. 242 din 3 iunie 2020, publicată în Monitorul Oficial al României, Partea I, nr.503 din 12 iunie 2020, prin care admite obiecția de neconstituționalitate formulată și constată că dispozițiile Legii privind prelungirea mandatelor autorităţilor administraţiei publice locale sunt neconstituționale.
Senatul în calitate de primă Cameră sesizată a respins Legea aflată în procedură de reexaminare în şedinţa din 22 martie 2021.

Potrivit prevederilor art. 75 din Constituția României, republicată și ale art.91    alin (9) pct.2 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră Decizională.
În conformitate cu prevederile art.61, art.63 și 129 alin.(1) din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități au reexaminat Legea sus-menționată în ședința desfășurată în sistem mixt, din ziua de 15 aprilie 2021.

La ședința Comisiei juridice, de disciplină și imunități, deputații au fost prezenți conform listei de prezență. 

În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, întocmirea unui raport preliminar de respingere a Legii privind prelungirea mandatelor autorităților administrației publice locale.
Membrii Comisiei pentru constituționalitate au examinat Legea și documentele anexate, în ședința din data de 18 mai 2021. 
Din numărul total de 13 membri ai Comisiei pentru constituționalitate au participat la şedinţă 8 deputaţi.
În urma dezbaterilor, membrii comisiei au analizat cererea de reexaminare, raportul preliminar întocmit de Comisia juridică, de disciplină și imunități și au hotărât cu unanimitate de voturi, respingerea Legii privind prelungirea mandatelor autorităţilor administraţiei publice locale. 
Membrii celor două comisii propun plenului Camerei Deputaților respingerea Legii privind prelungirea mandatelor autorităţilor administraţiei publice locale. 
În raport cu obiectul și conținutul său, actul normativ face parte din categoria legilor organice.
	   P R E Ş E D I N T E
               Ringo DĂMUREANU
	                  P R E Ş E D I N T E

 Mihai-Alexandru BADEA


	      S E C R E T A R

Laurenţiu-Nicolae CAZAN

	S E C R E T A R

         Cristian-Tudor BĂCANU
 



	Consilier parlamentar,

Roxana David


Silvia Olaru
	Consilier parlamentar,

Cseke Iuliana

